Aangesien hy skaam en anti-sosiaal was, het Christopher dramalesse op die ouderdom van 11 as buitemuurse skoolaktiwiteit begin neem in ’n poging deur sy ouers om sy ego ’n hupstoot te gee. Hy is aan die toneelspelwêreld bekendgestel deur ’n telefoonoproep vanaf sy paniekbevange drama-onderwyser. Dit het gelei tot sy eerste vollengte film, Die Ongelooflike Avonture van Hanna Hoekom, in 2010. Onder leiding van regisseur Regardt van den Bergh en mede-akteurs Gys de Villiers en Anna-Mart van der Merwe is sy passie aangewakker en het dit vlam gevat.
Afgesien van toneelspel, verken Christopher ook skryf en regie met sy eie teateropvoerings Kwl... of hoe en GalLery7. Hy is tans besig met sy Gr7 Unisa Saksofoon en is opgewonde om skool met ’n hoë noot af te eindig en voltyds betrokke te raak by sy passie.